2016. gada 19. janvārī Noteikumi Nr. 36

Rīgā (prot. Nr. 3  2. §)

**Grozījumi Ministru kabineta 2005. gada 28. jūnija noteikumos Nr. 480 "Noteikumi par kārtību, kādā pašvaldības var uzlikt pašvaldību nodevas"**

Izdoti saskaņā ar

likuma "Par nodokļiem un nodevām"

12. panta pirmo daļu

Izdarīt Ministru kabineta 2005. gada 28. jūnija noteikumos Nr. 480 "Noteikumi par kārtību, kādā pašvaldības var uzlikt pašvaldību nodevas" (Latvijas Vēstnesis,2005, 102. nr.; 2008, 104. nr.; 2009, 78. nr.; 2012, 173. nr.; 2014, 210. nr.)šādus grozījumus:

1. Izteikt 15. punktu šādā redakcijā:

"15. Nodevas par būvatļaujas izdošanu vai būvniecības ieceres akceptu, izdarot atzīmi  paskaidrojuma rakstā vai apliecinājuma kartē, būvniecību reglamentējošajos normatīvajos aktos noteiktajā kārtībā pašvaldība ir tiesīga uzlikt personām, kuras, saskaņojot būvniecību, saņem no vietējās pašvaldības būvvaldes būvatļauju vai būvniecības ieceres akceptu. Nodeva maksājama par:

15.1. būvatļaujas izdošanu –  50 % apmērā pēc būvatļaujas saņemšanas būvvaldes noteiktajā termiņā. Atlikušos 50 % no nodevas samaksā pirms dokumentu iesniegšanas būvvaldē par būvatļaujā ietverto projektēšanas nosacījumu izpildi. Persona ir tiesīga nodevu par būvatļaujas izdošanu maksāt vienā maksājumā;

15.2. būvniecības ieceres akceptu – pirms dokumentu iesniegšanas būvvaldē, lai uz paskaidrojuma raksta vai apliecinājuma kartes saņemtu atzīmi par būvniecības ieceres akceptu (būvvaldes lēmumu). Ja būvvalde pieņem lēmumu par atteikumu akceptēt ieceri par būvniecību, nodeva par būvniecības ieceres akceptu tiek atmaksāta."

2. Papildināt noteikumus ar 15.1 punktu šādā redakcijā:

"15. 1 Ja būvatļaujas nosacījumi netiek izpildīti vai būvniecības iecere netiek realizēta,  iekasēto pašvaldības nodevu par būvatļaujas izdošanu vai būvniecības ieceres akceptu neatmaksā."

Ministru prezidente Laimdota Straujuma

Ekonomikas ministre Dana Reizniece-Ozola